लखनऊ। उत्तर प्रदेश पुलिस ने पाकिस्तानी खुफिया एजेंसी आईएसआई को कथित तौर पर गोपनीय जानकारी भेजने वाले एक व्यक्ति को गिरफ्तार किया है । राज्य पुलिस मुख्यालय के प्रवक्ता ने आज बताया कि खुफिया सूचना मिली थी कि खुर्जानगर का एक व्यक्ति प्रतिबन्धित गोपनीय दस्तावेज, प्रतिबन्धित क्षेत्रों के नक्शे और अन्य महत्वपूर्ण जानकारी विभिन्न माध्यमों से पाकिस्तान की खुफिया एजेंसी आईएसआई के एजेंट के रूप में पाकिस्तान भेजता है ।